אורושהזה

אורושהזה (בהונגרית: Orosháza) היא עיר במחוז בקש בהונגריה, על גדות הנהרות מארוש (Maros) וקרש (Körös). פירוש שם העיר הוא "ביתו של אורוש". העיר היא מרכז חינוך, תרבות ונופש אזורי, ופועלים בה מוזיאון, ספרייה, גלריה לאמנות, וארבורטום (גן אקלום לעצים) ובו כאלפיים מיני צמחים.

בעיר קיימת כנסייה לותרנית שבנייתה החלה בסוף המאה ה-18.

קהילה יהודית

לפני הכיבוש הגרמני היו בעיר כ-580 יהודים, מתוך כ-25,000 תושבים. רוב חברי הקהילה היו נאולוגים, ועם מוסדותיה נמנו בית ספר יסודי יהודי ואגודות חברתיות ודתיות.

כחודש לאחר הכיבוש הגרמני, (מבצע מרגרטה) באפריל 1944, ירו הגרמנים בעשרות גברים יהודים. במאי 1944 הוקם גטו בו רוכזו גם יהודים מהנפה.
ביוני גורשו רוב הכלואים בגטו למחנה שטרסהוף (Strasshof) שבאוסטריה. היתר גורשו לאושוויץ.

ילידי המקום
 אלק פאלוש (בהונגרית: Falus Elek, עד 1903 פרידמן, אורושהזה, 26 בדצמבר 1883 – בודפשט, 17 במאי 1950) היה גרפיקאי יהודי-הונגרי, אמן ומעצב תפאורות. היה אחד הנציגים הבולטים של מאיירי ספרים ההונגרים.
 ג'רג' דנש (1923 – 2015 ) היה עורך דין, היסטוריון, גאוגרף, יועץ מדעי, ספלאולוג יהודי-הונגרי.

ערים תאומות

קישורים חיצוניים

 
 
 

הונגריה: עיירות יהודיות
הונגריה: ערים
גטאות בהונגריה
קהילות יהודיות בהונגריה
קהילות יהודיות שהושמדו בשואה